Den økonomiske udvikling i euroområdet og i medlemsstaterne vurderes ved hjælp af forskellige procedurer for finanspolitisk koordination og tilsyn (bl.a. traktatens artikel 121) samt i forbindelse med Kommissionens regelmæssige overvågning og analyse af den landespecifikke og områderelaterede udvikling (herunder prognoser, regelmæssige publikationsserier, input til EFC og Økofinrådet/Eurogruppen). I overensstemmelse med proportionalitetsprincippet og i tråd med tidligere praksis er der ikke behov for en formel konsekvensanalyse.

I Kroatiens nationale plan for overgang til euroen fastsættes det, at "big bang"-scenariet bør finde anvendelse, dvs. at indførelsen af euroen som Kroatiens valuta og indførelsen af eurosedler og -mønter i Kroatien bør falde tidsmæssigt sammen.

For at Kroatien også kan blive omfattet af forordning (EF) nr. 974/98, skal der indsættes en henvisning til denne medlemsstat i nævnte forordning. Dette forslag indeholder de nødvendige ændringer af forordningen.

— forordning (EU) nr. 827/2014 for at lade Litauen være omfattet af euroforordningen (Litauen indførte euroen i januar 2015).

— forordning (EU) nr. 678/2013 for at lade Letland være omfattet af euroforordningen (Letland indførte euroen i januar 2014)

— forordning (EU) nr. 670/2010 for at lade Estland være omfattet af euroforordningen (Estland indførte euroen i januar 2011)

— forordning (EF) nr. 693/2008 for at lade Slovakiet være omfattet af euroforordningen (Slovakiet indførte euroen i januar 2009)

— forordning (EF) nr. 836/2007 for at lade Malta være omfattet af euroforordningen (Malta indførte euroen pr. 1. januar 2008)

— forordning (EF) nr. 835/2007 for at lade Cypern være omfattet af euroforordningen (Cypern indførte euroen pr. 1. januar 2008)

— forordning (EF) nr. 1647/2006 for at lade Slovenien være omfattet af euroforordningen (Slovenien indførte euroen pr. 1. januar 2007)

Den 1. juni 2022 offentliggjorde Kommissionen et forslag til Rådets afgørelse i henhold til artikel 140, stk. 2, i traktaten om Den Europæiske Unions funktionsmåde ("traktaten") om, at Kroatien opfylder de nødvendige betingelser for indførelse af euroen, og at Kroatiens dispensation ophæves med virkning fra den 1. januar 2023.

3.1.Retsgrundlag

Retsgrundlaget for forslaget er traktatens artikel 140, stk. 3, der giver mulighed for at træffe de andre foranstaltninger, der er nødvendige for indførelse af euroen i en medlemsstat, hvis dispensation er blevet ophævet i medfør af traktatens artikel 140, stk. 2.

Rådet træffer afgørelse med enstemmighed blandt de medlemmer, der repræsenterer medlemsstater, der har euroen som valuta, og den berørte medlemsstat på forslag af Kommissionen og efter høring af Den Europæiske Centralbank.

3.2.Nærhed og proportionalitet

Forslaget hører under Unionens enekompetence. Nærhedsprincippet finder derfor ikke anvendelse.

Forslaget går ikke ud over, hvad der er nødvendigt for at opfylde dets formål, og er derfor i overensstemmelse med proportionalitetsprincippet.

3.3.Valg af retsakt

En forordning er det eneste retlige instrument, der kan anvendes til at ændre Rådets forordning (EF) nr. 974/98 om indførelse af euroen.

4.VIRKNINGER FOR BUDGETTET

Forslaget har ingen konsekvenser for Unionens budget.

5.BEMÆRKNINGER TIL DE ENKELTE ARTIKLER

5.1.Artikel 1

I henhold til artikel 1, litra a), og artikel 1a i forordning (EF) nr. 974/98 fremgår de deltagende medlemsstater og datoen for indførelse af euroen, datoen for indførelse af eurosedler og ‑mønter samt i givet fald "udfasningsperioden" af bilaget til forordningen.

I henhold til artikel 1, litra i), i forordning (EF) nr. 974/98 finder en "udfasningsperiode" kun anvendelse på de medlemsstater, hvor datoen for indførelse af euroen og datoen for overgangen til eurosedler og -mønter er den samme. Dette var ikke tilfældet for de elleve medlemsstater, der indførte euroen pr. 1. januar 1999, og heller ikke for Grækenland, som indførte euroen pr. 1. januar 2001.

I Slovenien, Cypern, Malta, Slovakiet, Estland, Letland og Litauen var datoen for indførelse af euroen og datoen for overgangen til eurosedler og –mønter den samme (1. januar 2007 for Slovenien, 1. januar 2008 for Cypern og Malta, 1. januar 2009 for Slovakiet, 1. januar 2011 for Estland, 1. januar 2014 for Letland og 1. januar 2015 for Litauen), men disse lande har valgt ikke at have en "udfasningsperiode".

Ligeledes Kroatien har i sin nationale plan for overgang til euro fastsat samme dato for indførelsen af euroen og for indførelsen af eurosedler og -mønter (1. januar 2023) og valgt ikke at have en "udfasningsperiode".

Ved denne artikel føjes Kroatien og følgende relevante data for denne medlemsstat til tabellen i bilaget til forordning (EF) nr. 974/98 i den protokollære rækkefølge.

Medlemsstat Dato for indførelse af euroen Dato for indførelse af eurosedler og -mønter Medlemsstat med "udfasningsperiode" "Kroatien 1. januar 2023 1. januar 2023 Nej"

5.2.Artikel 2